paragraph_text: The Sims 2: Seasons peta je ekspanzija namijenjena strateškoj/simulacijskoj računalnoj igri The Sims 2. Razvila ju je tvrtka Maxis, a puštena je u prodaju 1. ožujka 2007. godine u Sjevernoj Americi, dok je u Europi u prodaju puštena 2. ožujka 2007. Aspyr je u prodaju pustio igru namijenjenu sustavu Mac OS X u lipnju 2007. godine. Jedan od prepoznatljivih dodataka jest novo susjedstvo, Riverblossom Hills, koja sadrži nove parcele, Simse i novu priču.